cyanic-selkie/wikianc huggingface dataset:
Αερομαντεία
Η αερομαντεία στους διάφορους λαούς
Αλλά και σε άλλους λαούς κυρίως λομως στους Ασσύριους, Βαβυλώνιους, Ινδούς, Τυρρηνούς και Ρωμαίους, η αερομαντεία ήταν σε μεγάλη χρήση, λιγότερο ή περισσότερο συστηματοποιημένη. Σε πήλινες πινακίδες της βιβλιοθήκης του Ασσουρμπανιπάλ γίνεται λεπτομερής καταγραφή των διαφόρων σημείων και των προλεγομένων τους. Οι Τυρρηνοί μάντεις διαιρούσαν νοερά τον ουρανό -με βάση τα τέσσερα σημεία του ορίζοντα- σε δεκαέξι επί μέρους χώρους, καθένας από τους οποίους δήλωνε διαφορετική πρόγνωση ανάλογα με τα σημεία εντός του. Η αερομαντεία των Τυρρηνών, ειδικότερα η κεραυνοσκοπία, αναπτύχθηκε σε πολύπλοκο τεχνικό σύστημα που είχε μεγάλη απήχηση στους ελληνορρωμαϊκούς χρόνους, καθώς ενδιαφέρθηκαν γι’ αυτό Έλληνες και Ρωμαίοι φιλόσοφοι και συγγραφείς. Γενικά, πολύ περισσότερες και σημαντικές πληροφορίες παραδίδουν τα κείμενα της λατινικής γραμματείας που αντικατοπτρίζουν την ευρύτερη διάδοση και πίστη στις σχετικές προλήψεις των Ρωμαίων. Αυτοί πήραν την κεραυνομαντεία από τους Τυρρηνούς, η χρήση της όμως δεν ήταν τόσο συνηθισμένη όσο της οιωνοσκοπίας. Εκτός από τις ηλιακές εκλείψεις αναφέρονται ως διοσημίες η εμφάνιση δύο ή τριών ηλίων, ξαφνικό φως τη νύχτα, γραμμές ή κύκλοι γύρω από τον ήλιο, κ.λπ. Τα ίδια ίσχυαν πάνω κάτω και για τη σελήνη ενώ σημεία προγνωστικά ήταν η πτώση από τον ουρανό ασυνήθιστης ύλης όπως αίματος, σιδήρου, κιμωλίας, κρέατος, γάλακτος, ελαίου, μαλλιού, πετρών κ.α. Έτσι, η βροχή από «σίδηρο» που έπεσε στη Λευκανία θεωρήθηκε ως προμήνυμα για την καταστροφή του Κράσσου.
Τη μεγαλύτερη βάβαια σημασία είχαν τα έντονα καιρικά φαινόμενα όπως οι κεραυνοί και η βροντή που συνδυάζονταν με «διάρρηξη του ουρανού, πτώση φωτιάς» ακόμη και εμφάνιση ουράνιου τόξου με αίθριο καιρό ή η περίεργη συνένωση νεφών σε μορφές. . Οι κεραυνοί θεωρούνταν η χειρότερη διοσημία στην αρχαία Ρώμη ακόμη και πριν από τους Τυρρηνούς, αλλά μόνο μετά από αυτούς τράβηξε την προσοχή πολλών Ρωμαίων λογίων, τυρρηνικής κυρίως καταγωγής, και έγραψαν γι’ αυτήν. Επί Κλαυδίου, μάλιστα, γεννήθηκε ζήτημα στη Σύγκλητο για τη διάσωση από τη λήθη της μαντικής τέχνης των Τυρρηνών.
Η αερομαντεία στη νεώτερη Ελλάδα
Πληροφορίες για την αερομαντεία στη νεώτερη Ελλάδα αντλούνται τόσο από τη γραπτή όσο και την προφορική παράδοση. Οι γραπτές πληροφορίες περιέχονται σε κώδικες και χειρόγραφα και είναι πλούσιες και ποικίλες. Από αυτές και, μάλιστα, αυτές της βυζαντινής γραμματείας προέρχεται και η νεοελληνική αερομαντεία. Στον αθηναϊκό κώδικα της Εθνικής Βιβλιοθήκης, υπάρχουν αστρολογικά και μαντικά κείμενα, απόλυτα συστηματοποιημένα, με χαρακτηριστικούς τίτλους (Εκλείψεις, Βρονταί, Οράσεις Δανιήλ, Ίρις, κ.α.).
Οι προφορικές πληροφορίες είναι πενιχρές και ασυστηματοποίητες και εντάσσονται στις ευρύτερες δημώδεις αντιλήψεις και πίστεις για την αστρολογία και τη μετεωρολογία. Παραδείγματα υπάρχουν πολλά: η έκλειψη του ήλιου είναι κακό σημείο για τους Χριστιανούς, σημείο πολέμου ή αρρώστιας «Οντό πιαστεί ο ήλιος κι είναι κόκκινος θα χυθεί αίμα, θα γίνει πόλεμος, οντόν είναι μαύρος θα πέσει θανατικό » (Κρήτη). Αντίθετα, η έκλειψη σελήνης σε πολλά μέρη θεωρείται προμήνυμα για τους αλλόθρησκους, κυρίως για τους Τούρκους «Θα πάθουν χαλασμό στον πόλεμο ή θα χαθεί ο βασιλιάς τους» (Ήπειρος). Για την εμφάνιση κομήτη προμηνύονται συμφορές, πόλεμος ή πείνα. Για τους διάττοντες υπάρχουν διάφορες δοξασίες. «Όταν πέφτει ένα άστρο, λένε ότι έφυγε από τη φυλακή ένας φυλακισμένος» (Καστοριά). «''Ούλο ψυχές είναι αυτά που χυνώνται. Λαμπερό τρέχει; πλούσιος πέθανε. Μικρό τρέχει; φτωχός πέθανε''» (Λέσβος, Θράκη). «Όταν πελελάνε τ΄αστέρια θα γίνει πόλεμος» (Κρήτη).
Συμπεράσματα για την ευφορία ή αφορία του εδάφους, όπως και για την πρόγνωση του καιρού βγαίνουν από την παρατήρηση των καιρικών φαινομένων σε ορισμένες ημέρες του έτους. Εδώ υπάγονται τα γνωστά (η)μερομήνια, δηλαδή οι πρώτες μέρες του Αυγούστου, από τις οποίες προμαντεύεται ο καιρός και για τους δώδεκα μήνες του χρόνου. Γενική είναι η δοξασία ότι, αν ο καιρός τα Φώτα είναι αίθριος και το Πάσχα βροχερός θα επικρατήσει ευφορία, εξ ου και η παροιμία «χαρά στα Φώτα φωτερά και τη Λαμπρή όντα βρέχει». Ο καιρός παρατηρείται και στις γιορτές του Αγίου Χαράλαμπου (10 Φεβρουαρίου), του Ευαγγελισμού, της Ανάληψης και του Προφήτη Ηλία (20 Ιουλίου). Ό, τι καιρό κάνει αυτές τις ημέρες θα επικρατήσει όλο το χρόνο και, αν πριν το μεσημέρι έχει συννεφιά θα υπάρχει ευφορία, αν φυσάει βοριάς θα υπάρχει αφορία (Χίος, Τήλος). Στις 17 Νοεμβρίου, τη στιγμή της δύσης του ηλίου και της ανατολής της Πούλιας, τα δύο άστρα φιλιούνται και ο καιρός εκείνης της στιγμής θα επικρατήσει μέχρι τα Φώτα (Χίος). Οι ναυτικοί παρατηρούν τη θέση της νέας σελήνης και λένε: «''Αλόρτο φεγγάρι, δίπλα γκεμιτζής. Δίπλα φεγγάρι, αλόρτος γκεμιτζής''».
Σχόλια
Είναι ευνόητο ότι η αερομαντεία, ως είδος μαντικής, στηρίζεται στην πρωτόγονη σκέψη και νοοτροπία του ανθρώπου. Σύμφωνα με αυτήν δεν υφίσταται διάκριση αιτίου και αιτιατού, αλλά όλα τα γεγονότα συνυφαίνονται μεταξύ τους, είτε είναι σύγχρονα είτε διαδοχικά, σε μια αδιάσπαστη ενότητα, οσοδήποτε άσχετα και αντιφατικά και άν είναι μεταξύ τους. Και λόγω της ανικανότητας και αδυναμίας του ανθρώπου να ερμηνεύσει κάθε έκτακτο και ασυνήθιστο φαινόμενο, συνδέοντάς το με τους φυσικούς νόμους, γεμίζει με φόβο και ανησυχία την ψυχή του, φροντίζοντας, μάλιστα, να απαλλαχθεί από αυτό με διάφορους τρόπους. Και, εννοείται ότι, τα τέρατα και οι διοσημίες θεωρούνταν εκδήλωση της θέλησης των θεών, συνήθως της οργής τους και, επομένως, προμηνύουν ως επί το πλείστον κακά, σπανιότερα καλά γεγονότα. Λόγω της φύσης και σχέσης που έχει ο άνθρωπος με τα ουράνια φαινόμενα, τόσο κοινά σε όλους, είναι ευρύτερα γνωστή σε πολλούς λαούς, αρχαίους και νεώτερους, πολιτισμένους και απολίτιστους. Τα ουράνια φαινόμενα είχαν προφητική σημασία, όταν συνέβαιναν συνήθως, όχι κάτω από κανονικές συνθήκες, αλλά κάτω από έκτακτες και ασυνήθιστες και, μάλιστα, κατά την αρχή ή τη διάρκεια δημοσίων συνήθως πράξεων, οπότε μπορούσαν να τα παρακολουθούν και να τα εξηγούν, όχι μόνον ιδιώτες αλλά και δημόσιοι άνδρες ή ειδικοί μάντεις. Λόγου χάριν, οι βροντές και αστραπές μέσα στο χειμώνα δεν θα μπορούσαν να θεωρηθούν διοσημίες, διότι είναι δικαιολογημένες από τις ατμοσφαιρικές συνθήκες της εποχής.
Το αντίθετο θα ήταν παράλογο, χωρίς αυτό να σημαίνει ότι δεν υπήρχαν και εξαιρέσεις. Βέβαια, το γεγονός ότι η πίστη στις διοσημίες και η σχετική προσπάθεια διερεύνησης των μελλόντων κακών που επρόκειτο να ακολουθήσουν ήταν ευρέως διαδεδομένη, δεν σημαίνει κατ’ ανάγκην ότι έλειπαν και οι ορθοφρονούντες. Μάλιστα, όχι μόνο δεν πίστευαν σε αυτά τα «σημεία και τέρατα», αλλά επεδίωκαν να μεταπείσουν και τους υπόλοιπους. Αυτό, σήμερα, θεωρείται εύλογο με την ανάπτυξη των επιστημών, στις παλαιότερες εποχές όμως ήσαν σίγουρα η μειοψηφία.
Σημειώσεις
i. «Της αεροσκοπίας ην το οράν τον αέρα σκοτεινόν ή λαμπρόν ή ερυθρόν ή ωχρόν και προς ταύτα περί των μελλόντων προλέγειν»
ii.  «υπό τινός συνηθείας πολλάκις εις δειλίαν είωθε τρέπεσθαι» και ότι «οιωνιστικοίς λόγοις προσέκειτο και σημείοις»
Πηγές
Κατηγορία:Μαντεία
Ιωάννης Τραυλός
Ο Ιωάννης Τραυλός, 1908 - 28 Οκτωβρίου 1985) ήταν Έλληνας αρχιτέκτονας και αρχαιολόγος.
Βιογραφία
Γεννήθηκε στη Ροστόβ της Ρωσίας από Έλληνες γονείς το 1908. Εγκαταστάθηκε στην Αθήνα το 1912. Απόφοιτος του Βαρβακείου, το 1931 έλαβε το δίπλωμα της Ανωτάτης Σχολής των Αρχιτεκτόνων του Εθνικού Μετσόβιου Πολυτεχνείου και στη συνέχεια εργάσθηκε ως ιδιωτικός αρχιτέκτονας μέχρι το 1934.
Εργογραφία
Ανάμεσα στα έργα του δημοσίευσε συγκαταλέγονται τα:
Σχέδια του Τραυλού δημοσιεύτηκαν στην "Αρχαιολογική Εφημερίδα", στο "Αρχαιολογικόν Δελτίον", στα "Πρακτικά της Αρχαιολογικής Εταιρείας, στην "Εσπέρια" και στα αρχαιολογικά έργα του "Κόρινθος" και "Όλυνθος". Επίσης σύνταξε, με ανάθεση του Υπουργείου Δημοσίων Έργων, το "Αρχείο αρχαίων, μεσαιωνικών και νεωτέρων μνημείων Αττικής, Μεγαρίδος και των νήσων Αιγίνης και Σαλαμίνας", καθώς και αρχαιολογική μελέτη για την περιοχή της Πλάκας.
Κύπελλο Ισπανίας ποδοσφαίρου ανδρών 1913
Το κύπελλο Ισπανίας 1913 ήταν η δέκατη φορά που διοργανώθηκε το κύπελλο. Η διοργάνωση είχε δύο νικητές.
Κύπελλο UECF
Τρεις ομάδες θα ήταν σε αυτό το τουρνουά, αλλά η Ποντεφέντρα αποσύρθηκε.
Ιωάννης Τραυλός
Εργογραφία
Ο Ιωάννης Τραυλός υπήρξε μέλος της Εταιρίας Βυζαντινών Σπουδών, της Αρχαιολογικής Εταιρίας, της Ελληνικής Αρχιτεκτονικής Εταιρίας, και του Γερμανικού Ινστιτούτου. Έλαβε μέρος σε πολλά ελληνικά και διεθνή συνέδρια με πλείστες ανακοινώσεις. Τιμήθηκε από τον Βασιλέα Παύλο με τον Χρυσό Σταυρό του Τάγματος του Φοίνικος (το 1956), και από τον Βασιλέα Κωνσταντίνο με τον Σταυρό των Ανωτέρων Ταξιαρχών του Τάγματος του Φοίνικος το 1965.
Άστρο του Δαβίδ
thumb|right|130px|Το Άστρο του Δαβίδ. Το Άστρο του Δαβίδ (σύμβολο: ✡) είναι εβραϊκό σύμβολο το οποίο αποτελείται από δυο ισόπλευρα τρίγωνα, το ένα προς τα επάνω και το άλλο προς τα κάτω, που σχηματίζουν έξι κορυφές. Σύμφωνα με την παράδοση των Εβραίων είναι σύμβολο του Γιαχβέ. Το τρίγωνο με τη μια γωνία προς τα πάνω συμβολίζει τον πνευματικό κόσμο του και τον Ουρανό, ενώ το κάτω τρίγωνο τη σαρκική φύση του και τη Γη. Επίσης αντιπροσωπεύει την ένωση αρσενικού και θηλυκού.
Κύπελλο Ισπανίας ποδοσφαίρου ανδρών 1913
Κύπελλο FEF
Η διοργάνωση άρχισε την 16 Μαρτίου 1913 και τελίωσε 7 μέρες αργότερα.
Επανάληψη
Κυπελλο Ανδρων 1913 Κατηγορία:Εγχώρια ποδοσφαιρικά κύπελλα 1913
Άστρο του Δαβίδ
Την εξάλφα τη συναντούμε και στην εκκλησία της Τήνου και στην Παναγία Σουμελά (μεταφέρθηκε με το σταυρό από την παλιά μονή).
Βιβλιογραφία
Σελ. 205, βιβλίο Στέφανου Τανιμανίδη, Σουμελά η πρόσφυξ πόντια Παναγία.
Κατηγορία:Σύμβολα Κατηγορία:Εβραίοι
Προεδρικές εκλογές της Σρι Λάνκα (2019)
Οι προεδρικές εκλογές της Σρι Λάνκα του 2019 ήταν οι 8ες προεδρικές εκλογές και πραγματοποιήθηκαν στις 16 Νοεμβρίου 2019. Η θητεία του προέδρου Μαϊθριπάλα Σιρισένα θα τερματιζόταν κανονικά στις 9 Ιανουαρίου 2020. Πρόκειται για τις πρώτες προεδρικές εκλογές στη Σρι Λάνκα όπου κανένας πρόεδρος, πρωθυπουργός ή ηγέτης της αντιπολίτευσης δεν διεκδικούσε το αξίωμα του προέδρου. Ο Γκοταμπάγια Ρατζαπάκσε κέρδισε αυτές τις εκλογές.
Τα αποτελέσματα δημοσιοποιήθηκαν στις 17 Νοεμβρίου 2019 και ο Γκοταμπάγια κατάφερε να ξεπεράσει την απαιτούμενη πλειοψηφία για να κερδίσει τις εκλογές.
Υποψήφιοι
Ένας αριθμός ρεκόρ 35 υποψήφιων υπέβαλαν τις υποψηφιότητές τους στις 7 Οκτωβρίου στην εκλογική επιτροπή
Εθνικά
! style="text-align:left;vertical-align:top;"|Υποψήφιος/α !! style="text-align:left;vertical-align:top;" colspan=2|Κόμμα !! style="text-align:center;vertical-align:top;"|Ψήφοι !! style="text-align:center;vertical-align:top;"|%
Παραπομπές
2019 Σρι Λανκα
Μάρκους Γκίλμπερτ (καλαθοσφαιριστής)
Ο Μάρκους Γκίλμπερτ (αγγλικά: Marcus Gilbert) (1 Ιανουαρίου 1993) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για το ΑΠΟΕΛ.
Επαγγελματική σταδιοδρομία
Ο Γκίλμπερτ συμμετείχε σε πολλές προπονήσεις ομάδων του ΝΒΑ, όπως οι Μπόστον Σέλτικς και οι Γιούτα Τζαζ. Αφού δεν επιλέχθηκε στο NBA Ντραφτ, υπέγραψε με την Μπάσκετ Φερεντίνο της Σέριε Α2 Μπάσκετ.
Στις 7 Αυγούστου 2017, υπέγραψε με την Πόρτο του Πρωταθλήματος Πορτογαλίας.
Στις 9 Ιουλίου 2018, υπέγραψε με την Μπαΐα Σαν Αγουστίν της Λίγα Εσπανιόλα ντε Μπαλονθέστο.
Στις 13 Αυγούστου 2019, υπέγραψε με τον Ήφαιστο Λήμνου της Α1 Εθνικής.
Στις 30 Σεπτεμβρίου 2020, ο Γκίλμπερτ υπέγραψε συμβόλαιο με το ΑΠΟΕΛ.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σμολ φόργουορντ Κατηγορία:Καλαθοσφαιριστές Μπάσκετ Φερεντίνο Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Βιόλα Ρέτζο Καλάμπρια Κατηγορία:Καλαθοσφαιριστές ΦΚ Πόρτο Κατηγορία:Καλαθοσφαιριστές πορτογαλικών συλλόγων Κατηγορία:Καλαθοσφαιριστές ΚΜ Μπαΐα Σαν Αγουστίν Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Ηφαίστου Λήμνου Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ΑΠΟΕΛ Κατηγορία:Καλαθοσφαιριστές κυπριακών συλλόγων Κατηγορία:Ξένοι καλαθοσφαιριστές στην Κύπρο
Αντώνης Δερμάτης
Ξεκίνησε το ποδόσφαιρο από τον Άφοβο Νεάπολης Νίκαιας, ανεξάρτητο σωματείο της Νεάπολης, περιοχή της Νίκαιας όπου ο ίδιος μεγάλωσε και το 1954, έχοντας κατακτήσει το πρωτάθλημα της Δόκιμης κατηγορίας Πειραιώς πήρε μεταγραφή στον Άρη Νικαίας. Το 1956 πήρε μεταγραφή στον Απόλλωνα Σμύρνης, με τη φανέλα του οποίου αγωνίστηκε τα περισσότερα χρόνια της καριέρας του και χρίστηκε διεθνής, ενώ πανηγύρισε και την κατάκτηση του πρωταθλήματος Αθηνών της περιόδου 1957-58. Το καλοκαίρι του 1965 πήρε μεταγραφή στον Ολυμπιακό με τη φανέλα του οποίου αγωνίστηκε μια χρονιά, πανηγυρίζοντας την κατάκτηση του πρωταθλήματος Ελλάδας υπό τις οδηγίες του Μάρτον Μπούκοβι. Ακολούθως πήρε μεταγραφή στον Παναιγιάλειο, με τη φανέλα του οποίου αγωνίστηκε μέχρι το 1968 και στη συνέχεια ολοκλήρωσε την καριέρα του.
Υπήρξε διεθνής με τις Εθνικές νέων και ανδρών το διάστημα 1957-1960, σημειώνοντας 7 συμμετοχές.
Απεβίωσε στις 26 Μαΐου 2018.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Παναιγιάλειου Κατηγορία:Ποδοσφαιριστές Σούπερ Λιγκ Ελλάδας
Τάρα όρος
μικρογραφία|Τοπίο στο Τάρα Το Τάρα (σερβικά: Тара) ορεινός όγκος τμήμα των Δειναρικών Άλπεων που βρίσκεται στη δυτική Σερβία, στο βορειοδυτικό μέρος της στα σύνορα με τη Βοσνία και Ερζεγοβίνη. Περιβάλλεται από το βαθύ φαράγγι του ποταμού Δρίνου.
Η μεγαλύτερη κορυφή του είναι η Βελίκι Στόλατς με 1.673 μέτρα η οποία βρίσκεται στο Βοσνιακό έδαφος. Στη Σερβική πλευρά από ο 1981 αποτελεί τμήμα του Εθνικού πάρκου Τάρα. Κάτω από τις βόρειες πλαγιές του Τάρα βρίσκεται η μικρή πόλη Μπιέλοβαρ.
Αναφορές
Κατηγορία:Βουνά της Σερβίας Κατηγορία:Βουνά της Βοσνίας και Ερζεγοβίνης Κατηγορία:Δειναρικές Άλπεις
Κλάουντιο Καστανιόλι
Ο Κλάουντιο Καστανιόλι (γεν. 27 Δεκεμβρίου 1980) είναι Ελβετός επαγγελματίας παλαιστής. Έχει συμβόλαιο με την εταιρία πάλης WWE και εμφανίζεται με το ψευδώνυμο "Σεζάρο".
Είναι πιο γνωστός, με το αληθινό του όνομα, σε άλλες εταιρίες όπως το Chikara, Ring of Honor, Pro Wrestling Guerrilla και στην Ιαπωνία το Pro Wrestling Noah.
Σε ανεξάρτητες εταιρείες
Ο Καστανιόλι είναι πετυχημένος παλαιστής σε ομαδικό επίπεδο, αφού έχει κερδίσει αρκετά ομαδικά πρωταθλήματα μαζί με τον Κρις Χίροου. Μαζί έγιναν γνωστοί ως Kings of Wrestling (ελλ: Βασιλιάδες της πάλης). Επίσης, ο Καστανιόλι μαζί με τον συμπατριώτη του, Άρες, έχουν κερδίσει οκτώ φορές ομαδικούς τίτλους σε διάφορες εταιρείες πάλης. Το 2010, οι αναγνώστες του Wrestling Observer Newsletter ψήφισαν τους Καστανιόλι και Χίροου ως την καλύτερη ομάδα της χρονιάς.
Σε ατομικό επίπεδο, έχει κατακτήσει τίτλους, με σημαντικότερο το Παγκόσμιο Πρωτάθλημα PGW. Στις ανεξάρτητες εταιρείες της Αμερικής, ο Καστανιόλι τόνιζε την ευρωπαϊκή του καταγωγή σε ρόλους που υποδυόταν, λέγοντας πως γι' αυτό έχει ανώτερη νοημοσύνη και γνώση της μόδας.
Στο WWE
Τον Σεπτέμβριο του 2011 υπέγραψε συμβόλαιο με το WWE. Αφού προετοιμάστηκε στο θυγατρικό FCW, εμφανίστηκε στο WWE SmackDown ως "Αντόνιο Σεζάρο" με ρόλο αντιπαθή προς το κοινό τον Απρίλιο του 2012. Τον Αύγουστο κατέκτησε το Πρωτάθλημα Ηνωμένων Πολιτειών και το κράτησε για οκτώ μήνες. Τον Ιούνιο του 2013, απέκτησε τον ρόλο του Αμερικάνου εθνικιστή, έχοντας τον Ζεμπ Κόλτερ ως μάνατζερ του. Τους επόμενους μήνες ήταν σε ομάδα με τον Τζακ Σουάγκερ με τον Κόλτερ ως μάνατζερ, ενώ τον Φεβρουάριο του 2014 άλλαξε ψευδώνυμο και συνέχισε να εμφανίζεται ως "Σεζάρο".
Πηγές
Κατηγορία:Ελβετοί παλαιστές Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Κόπερ
Το Κόπερ (σλοβενικά: Koper, ιταλικά: Capodistria, κροατικά: Kopar) είναι πόλη επί της Αδριατικής και το μοναδικό λιμάνι της Σλοβενίας. Μέχρι το 1954 κατοικούσαν στην πόλη ως επί το πλείστον Ιταλοί. Εκτός από το λιμάνι σημαντικό είναι και το πανεπιστήμιο που διαθέτει η πόλη. Απέχει 10 χιλιόμετρα από το λιμάνι της Τεργέστης. Σήμερα το πολεοδομικό συγκρότημα έχει πληθυσμό 53.292 κατοίκους και αποτελεί την 4η μεγαλύτερη πόλη της χώρας, εκ των οποίων οι 1.200 περίπου αποτελούν την Ιταλική μειονότητα της πόλης.
Ο Ιωάννης Καποδίστριας καταγόταν από την πόλη. Το όνομα της οικογένειας ήταν Βιτόρι (Vitori) ή Βιττόρι (Vittori).
Ονόματα
Το ιταλικό όνομα της πόλης στην αρχαιότητα ήταν γραμμένο ως Capo d'Istria, Capo δηλαδή η κεφαλή ή η πρωτεύουσα, di Istria, της Ίστριας, και αναφέρεται έτσι σε χάρτες και πηγές σε άλλες ευρωπαϊκές γλώσσες. Τα αρχαία ονόματα της πόλης περιλαμβάνουν τα Αιγίδα και Ιουστινόπολις. Τα σύγχρονα ονόματα της πόλης περιλαμβάνουν: κροατικά: Kopar, σερβικά: Копар, γερμανικά: Gafers. Ο σλαβόφωνος πληθυσμός αποκαλεί την πόλη «Κόπερ». Ο σλαβόφωνος πληθυσμός, ο οποίος υπήρχε στην περιοχή τουλάχιστον από τα τέλη του 7ου αιώνα, βασιζόταν σε μεγάλο βαθμό στην προφορική παράδοση μέχρι την εφεύρεση της τυπογραφίας. Το σλοβενικό όνομα Koper επιβεβαιώθηκε για πρώτη φορά γραπτώς το 1557, αλλά με την ορθογραφία Copper.
Εξωτερικοί σύνδεσμοι
Κατηγορία:Πόλεις της Σλοβενίας
Τομ Πάπας
Βιογραφικά στοιχεία
Γεννήθηκε στα Φιλιατρά Μεσσηνίας και ήταν γιος του Κωνσταντίνου Παπαδόπουλου και της Σοφίας Φλάμπουρα. Το 1903, σε πολύ μικρή ηλικία, μετανάστευσε μαζί με τους γονείς του στις ΗΠΑ, όπου και μεγάλωσε. Εκεί πολιτογραφήθηκε το 1924 συντέμνοντας το όνομά του σε Thomas Antony Pappas. Ωστόσο, διατήρησε και την ελληνική ιθαγένεια. Είχε έναν αδελφό, τον Τζον, δικαστή. Σπούδασε στο πανεπιστήμιο της Βοστώνης και του Νορθίστερν. Ανέπτυξε επιχειρηματική δραστηριότητα στον τομέα των εισαγωγών - εξαγωγών τροφίμων και στη συνέχεια επεκτάθηκε στον εφοπλιστικό χώρο. Το 1932 διετέλεσε μέλος της συμβουλευτικής επιτροπής του γραφείου μετανάστευσης της πολιτείας της Μασαχουσέτης διευκολύνοντας με αυτόν τον τρόπο την έλευση πολλών ελλήνων μεταναστών.
Σύντομα εξελίχθηκε σε σημαντικό πολιτικό παράγοντα της περιοχής και σε δραστήριο μέλος της ελληνικής ομογένειας. Υπήρξες μέλος της ολιγομελούς ομάδας που συνόδευσε τον τότε Αρχιεπίσκοπο Αμερικής Αθηναγόρα στην Κωνσταντινούπολη προκειμένου να αναλάβει τον θρόνο του Οικουμενικού Πατριάρχη. Υποστήριξε το ρεμπουμπλικανικό κόμμα, του οποίου υπήρξε χρηματοδότης, αποκτώντας επαφές με υψηλά ιστάμενους μεταξύ των οποίων με τον Ντουάιτ Αϊζενχάουερ, με τον Ρίτσαρντ Νίξον κ.α. Το 1952 ο πρώτος, ως πρόεδρος των ΗΠΑ, του πρότεινε την θέση του πρέσβη στην Αθήνα, θέση όμως που αρνήθηκε προκειμένου να συνεχίσει την επιχειρηματική του δραστηριότητα. Κατά περιόδους εργάστηκε για λογαριασμό της CIA. Υπήρξε στενός φίλος του Σπύρου Σκούρα, στην κινηματογραφική εταιρεία (20th Century Fox) του οποίου διετέλεσε μέλος του διοικητικού συμβουλίου, καθώς και του Αρχιεπισκόπου Αμερικής Ιάκωβου.
Την δεκαετία του 1970 ίδρυσε το ίδρυμα "Τhomas Anthony Pappas Charitable Foundation", το οποίο έχει ως στόχο την ενίσχυση εκπαιδευτικών και νοσοκομειακών ιδρυμάτων.
Απεβίωσε στο Παλμ Μπιτς της Φλόριντα στις 16 Ιανουαρίου 1988. Ήταν παντρεμένος και είχε έναν γιο τον Τσαρλς Πάπας.
Επιχειρηματική δραστηριότητα στην Ελλάδα
Τον Νοέμβριο του 1962 υπογράφηκε σύμβαση μεταξύ του Τομ Πάπας και της κυβέρνησης Καραμανλή για τη δημιουργία διυλιστηρίων πετρελαίου, καθώς και εργοστασίων παραγωγής αμμωνίας και λιπασμάτων στη Βόρεια Ελλάδα υπό την επωνυμία «Esso Pappas» εξασφαλίζοντας προνομιακή εκμετάλλευση της εσωτερικής αγοράς καυσίμων της Eλλάδας. Η εταιρεία Esso Pappas ήταν αποτέλεσμα κοινοπραξίας με την αμερικανική ExxonMobil. Η επένδυση ύψους 200 εκατομμυρίων καταγγέλθηκε από την αντιπολίτευση χαρακτηριζόμενη ως αποικιοκρατική.
Με την άνοδο της Ενώσεως Κέντρου στην εξουσία ο Γεώργιος Παπανδρέου θέλησε να τροποποιήσει την σύμβαση. Τις διαπραγματεύσεις ανέλαβε ο Ανδρέας Παπανδρέου πετυχαίνοντας τον περιορισμό των μονοπωλίων, τη μείωση των τιμών προμήθειας πετρελαιοειδών και την αύξηση των αντισταθμιστικών οφελών. Η αναθεώρηση των όρων της σύμβασης θεωρείται ότι ήταν μια από τις αιτίες που οδήγησαν στα γεγονότα της αποστασίας κατά τη διάρκεια των οποίων υποστηρίζεται ότι εξαγόρασε την στήριξη βουλευτών.
Το 1966 ξεκίνησε την λειτουργία του το διυλιστήριο στην Θεσσαλονίκη.
Σχέσεις με Νιξον & σκάνδαλο Γουότεργκεϊτ
Υποστήριξε σθεναρά τον Ρίτσαρντ Νίξον στην εκστρατεία του για να αναλάβει το προεδρικό χρίσμα. Ως αντάλλαγμα ο Νίξον επέλεξε για υποψήφιο αντιπρόεδρο, τον στενό φίλο του Πάπα, ελληνοαμερικανό πολιτικό, Σπύρο Άγκνιου, τον οποίο στήριξε και η ελληνική ομογένεια. Στις 7 Μαρτίου 1973 ο πρόεδρος Νίξον υποδέχθηκε τον Τομ Πάπας στον Λευκό Οίκο για να τον ευχαριστήσει για την οικονομική του στήριξη σχετικά με το σκάνδαλο Γουότεργκειτ, το οποίο μέχρι τότε δεν είχε αποκαλυφθεί. Το αμερικανικό Κογκρέσο ερεύνησε τον ρόλο του Πάπας καλώντας τον σε ακρόαση. Ο ίδιος αρνήθηκε οποιαδήποτε σχέση. Υπολογίζεται ότι την περίοδο 1968 - 1972 ο Πάπας είχε συνεισφέρει με περισσότερα από εκατό χιλιάδες δολλάρια το επιτελείο του Νίξον. Τρία χρόνια αργότερα, το 1976, ο Πάπας ήταν ένας από τους κυριότερους χρηματοδότες του υποψήφιου προέδρου Τζέραλντ Φορντ.
Σχέσεις με την Χούντα των Συνταγματαρχών
Ο Τομ Πάπας διατηρούσε αγαστές σχέσεις με τους ηγέτες της Χούντας στην Ελλάδα. Θεωρείται δε ότι διαδραμάτισε κάποιο ρόλο στην εγκαθίδρυση της Χούντας στην Ελλάδα. Οι τελευταίοι, λόγω των διασυνδέσεων του Πάπας, θα προσφέρουν 549.000 δολλάρια στην προεκλογική εκστρατεία του Νίξον. Έτσι ο Πάπας ανέλαβε τον ρόλο του διαμεσολαβητή μεταξύ της κυβέρνησης των ΗΠΑ και της Χούντας των Συνταγματαρχών. Στην χουντική κυβέρνηση Κόλλια υπουργός δημόσιας τάξης διορίστηκε ο Παύλος Τοτόμης, υπάλληλος του Τομ Πάπας, ο οποίος στη συνέχεια μεταπήδησε στην διοίκηση της ΕΤΒΑ. Παράλληλα θα επεκτείνει τις επιχειρηματικές του δραστηριότητες πετυχαίνοντας να του χορηγηθεί άδεια ανέγερσης εργοστασίων κονσερβοποιίας, παρασκευής χυμών φρούτων και εμφιαλώσεως της Coca-Cola, της οποίας ήταν αντιπρόσωπος στην Ελλάδα. Παράλληλα θα αποκτήσει το μονοπώλιο του δικαιώματος αγοράς της ντομάτας της Δυτικής Ελλάδας. Τον Μάιο του 1972 θα απαλλαγεί, με απόφαση της κυβέρνησης, από τις αντισταθμιστικές υποχρεώσεις, για έξι αγροτοβιομηχανικές μονάδες σε διάφορες περιοχές της χώρας. Υποστήριξε από την αρχή δημόσια το καθεστώς της Χούντας ενώ σε αυτόν οφείλεται η επίσκεψη του αντιπροέδρου των ΗΠΑ, Σπύρου Άγκνιου, στην Αθήνα το 1971.
Με πιέσεις του πέτυχε την παραμονή του αμερικανού πρέσβη στην Ελλάδα, Χένρι Τάσκα, τον οποίο η αμερικανική κυβέρνηση ήθελε να αντικαταστήσει.
Παραπομπές
Κατηγορία:Αμερικανοί επιχειρηματίες Κατηγορία:Ελληνοαμερικανοί
Χρήστος Τσουτσουβής
Βιογραφία
Αποχωρώντας από τον ΕΛΑ το 1980, ίδρυσε την «Αντικρατική Πάλη», η οποία δολοφόνησε τον εισαγγελέα Θεοφανόπουλο, ενώ κατηγορήθηκε και για εμπρησμούς. Στις 15 Μαΐου 1985, ο Τσουτσουβής σκοτώθηκε σε συμπλοκή με αστυνομικούς της Κρατικής Ασφάλειας στην οδό Αμφικλείας στου Γκύζη, κατά την οποία σκοτώθηκαν τρεις αστυνομικοί (Γιώργος Δουγένης, Bασίλης Μπούρας, Γιώργος Γεωργίου).
Παραπομπές
Κατηγορία:Πολιτικές δολοφονίες Κατηγορία:Αντιδικτατορικός αγώνας Κατηγορία:Έλληνες τρομοκράτες Κατηγορία:Μέλη του Πανελλήνιου Απελευθερωτικού Κινήματος
Ugly Betty
Η σειρά είναι μία ακόμα διασκευή της Κολομβιανής τηλενουβέλλας Yo soy Betty, la fea (ισπανικά Είμαι η Μπέττυ, η άσχημη), σε σενάριο του [Φερνάντο Γκαϊτάν]]. Η παραγωγός της Ugly Betty είναι η Σάλμα Χάγιεκ.
Η Ugly Betty διαφοροποιείται αρκετά από τις άλλες δεκαπέντε σειρές, που βασίζονται στο ίδιο σενάριο του Φερνάντο Γκαϊτάν, ανάμεσά τους και η ελληνικής παραγωγής Μαρία η άσχημη και η μεξικάνικης παραγωγής Άσχημη που έγινε όμορφη. Εκτός από τις σημαντικές αλλαγές στο σενάριο και τους διαφοροποιημένους χαρακτήρες, η Ugly Betty είναι εβδομαδιαία σειρά, ενώ οι άλλες σειρές που βασίζονται στη "Betty la fea" είναι καθημερινές.
Ακύρωση
Στις 27 Ιανουαρίου 2010, το τηλεοπτικό δίκτυο ABC ανακοίνωσε ότι η σειρά Ugly Betty θα ολοκληρωθεί στη 4η σαιζόν και δεν θα υπάρξει άλλη. Το τελευταίο επεισόδιο έχει προγραμματιστεί να μεταδοθεί στις 14 Απριλίου 2010. Ο παραγωγός της σειράς Silvio Horta και ο υπεύθυνος από το ABC Steve McPherson δήλωσαν Είμαστε στην δυσάρεστη θέση να σας ανακοινώσουμε ότι η σειρά Ugly Betty θα ολοκληρωθεί τον Απρίλιο του 2010, και ο λόγος είναι ότι μετά το τέλος της τρίτης σαιζόν χάθηκε το ενδιαφέρον των τηλεθεατών επειδή δεν το στήριξε καλά το ABC με αποτέλεσμα χαμηλές τηλεθεάσεις.
Επισκόπηση σειράς
Κατηγορία:Αμερικανικές τηλεοπτικές σειρές Κατηγορία:Τηλεοπτικές σειρές των ABC Studios Κατηγορία:Τηλεοπτικές σειρές της American Broadcasting Company
Ουδός πυροδότησης
Ο ουδός πυροδότησης είναι η τιμή συγκεκριμμένης ισχύος ιοντικής διαταραχής του μεμβρανικού δυναμικού της κυτταρικής μεμβράνης, που οδηγεί σε πλήρη εκπόλωση (αντιστροφή της ηλεκτρικής πολικότητας εκατέρωθεν) της τελευταίας, καθ'όλο το μήκος της, πυροδοτώντας ένα δυναμικό ενέργειας. Υπο-ουδικές ιοντικές-ηλεκτρικές διαταραχές εκπολώνουν τη μεμβράνη τοπικά και φθίνουν, χωρίς να πυροδοτήσουν δυναμικό ενέργειας. Το δυναμικό ενέργειας προκαλεί κυτταρικές αποκρίσεις σε νευρικά και μυϊκά κύτταρα.
Κατηγορία:Νευρολογία
1787 Σινύ
Ο Σινύ (Chiny) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,141. Ανακαλύφθηκε το 1950 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από τον ομώνυμο βελγικό δήμο και μεσαιωνική κομητεία.
Φυσικά χαρακτηριστικά
Η μέση διάμετρος του Σινύ εκτιμάται σε 29 χλμ. περίπου. Ο φασματικός τύπος του είναι S (λιθώδης).
Εξωτερικοί σύνδεσμοι
Σινυ
Ορόντης Β΄ της Παρθίας
Ο Ορόντης Β΄ της Παρθίας ήταν βασιλιάς των Πάρθων από τη δυναστεία των Αρσακιδών και κυβέρνησε από το 57 π.Χ. έως το 37 π.Χ.. Ήταν γιος και διάδοχος του βασιλιά των Πάρθων Φραάτη Γ΄, τον οποίο διαδέχτηκε αφού δολοφόνησε τον αδελφό του Μιθριδάτη Γ'. Παντρεύτηκε μια Ελληνίδα πριγκίπισσα, την Λαοδίκη από το βασίλειο της Κομμαγηνής, κόρη του βασιλιά της Κομμαγηνής Αντίοχου Α΄ Θεού, γι’ αυτό μιλούσε καλά τα Ελληνικά σύμφωνα με τον Πλούταρχο. Ο αδελφός του Μιθριδάτης αμέσως όταν έγινε ο Ορόντης βασιλιάς ανακηρύχθηκε βασιλιάς της Μηδίας, ο Ορόντης τον έδιωξε αναγκάζοντας τον να καταφύγει στην Συρία. Ο Μιθριδάτης επανήλθε και επιτέθηκε ξανά στο βασίλειο του αδελφού του το 55 π.Χ. έγινε κάποιο σύντομο χρονικό διάστημα βασιλιάς αλλά σύντομα συνελήφθη από τον Ορόντη και εκτελέστηκε το 54 π.Χ.
Κατηγορία:Πάρθοι βασιλείς
Διεθνές Αεροδρόμιο Μπεν Γκουριόν
μικρογραφία|317x317εσ|Ben Gurion International Airport Panoramik Το Διεθνές Αεροδρόμιο Μπεν Γκουριόν (Εβραϊκά: נמל התעופה בן גוריון, Nemal HaTe'ūfa Ben Gurion) (IATA: TLV, ICAO: LLBG), αναφέρεται επίσης και με το ακρωνύμιο Natbag (Εβραϊκά: נתב"ג), είναι το μεγαλύτερο διεθνές αεροδρόμιο του Ισραήλ και αυτό με τη μεγαλύτερη επιβατική κίνηση αφού το 2011 διακινήθηκαν 13 εκατομμύρια επιβάτες. Θεωρείται ως το καλύτερο αεροδρόμιο στη Μέση Ανατολή και το δεύτερο καλύτερο σε όλο τον κόσμο- (στη κατηγορία αεροδρόμια που διακινούν 5 εως 15 εκατομμύρια επιβάτες κάθε χρόνο).
Γραφεία
Υπάρχει ένα μεγάλο γραφείο που βρίσκεται ανατολικά του αεροδρομίου. Είναι στη διασταύρωση της Ιερουσαλήμ και στις μητροπολιτικές περιοχές του Τελ Αβίβ.
Η έδρα της El Al βρίσκεται στο αεροδρόμιο.
Τα κεντρικά γραφεία της Υπηρεσίας Πολιτικής Αεροπορίας και η CAL Cargo Air Lines βρίσκεται στην πόλη σε κοντινή απόσταση από το αεροδρόμιο.
Επιπλέον η Israel Aerospace Industries διατηρεί επίσης την έδρα της στο αεροδρόμιο.
Εξωτερικοί σύνδεσμοι
Κατηγορία:Αεροδρόμια στο Ισραήλ Κατηγορία:Διεθνή αεροδρόμια
Νέα Γωνιά Χαλκιδικής
Η Νέα Γωνιά είναι ημιορεινό χωριό του νομού Χαλκιδικής με 444 κατοίκους το 2021 και ομώνυμο Δημοτικό διαμέρισμα του Δήμου Νέας Προποντίδας.
Ιστορικά και πολιτιστικά στοιχεία
Το χωριό ιδρύθηκε από πρόσφυγες προερχόμενους από την Ανατολική Θράκη μετά τη Μικρασιατική Καταστροφή. Οι Γωνιάτες έφεραν στο νέο τους τόπο και τη γνώση της αμπελοκαλλιέργειας όπως επίσης και τα ανατολίτικα φαγητά. Στα τελευταία εντάσσεται και το παραδοσιακό ντολμαδάκι "γιαλαντζί" με αμπελόφυλλα.
Πολιτιστικά δραστηριοποιούνται ένας εκπολιτιστικός-μορφωτικός και ένας πολιτιστικός σύλλογος. Πολλά κτίσματα συνεχίζουν να διατηρούν το παραδοσιακό χρώμα του οικισμού, όπως ο καλά διατηρημένος ανεμόμυλος, που τον λένε "Μύλο", στις βόρειες παρυφές του χωριού. Πριν την είσοδο στο χωριό, στην περιοχή Γυαλάκια, υπάρχει η παραδοσιακή λίθινη Μεγάλη Βρύση. Στο εκκλησάκι του Αγίου Γεωργίου τελείται κάθε χρόνο πανηγύρι, στις ανατολικές παρυφές του χωριού.
Τουρισμός
Αν και το χωριό δεν διαθέτει τουριστικές υποδομές (ξενοδοχεία ή πανδοχεία), ωστόσο αποτελεί γαστρονομικό και εκπαιδευτικό προορισμό όλο το χρόνο. Με πρωτοβουλία του Αμπελουργικού Οίκου Καζάκη και της ομάδας γυναικών "ΓΩΝΙΑΤΙΣΣΕΣ", κάθε χρόνο επισκέπτονται το χωριό περίπου 4500 μαθητές δημοτικού από τις γειτονικές περιοχές και τη Θεσσαλονίκη. Προσφέρονται 3 διαφορετικά εκπαιδευτικά προγράμματα, με επίκεντρο τα προϊόντα του χωριού, δηλαδή τα αμπελόφυλλα και σταφύλια, τις ελιές και το αλεύρι (προϊόντα ζύμης). Τα παιδιά επισκέπτονται τα αμπέλια και τους ελαιώνες, βλέπουν πώς γίνεται η συγκομιδή των καρπών και διδάσκονται την παρασκευή της βρώσιμης ελιάς. Στο πρόγραμμα με το αλεύρι, φτιάχνουν μόνα τους το ψωμάκι.
Αθλητισμός
Από αθλητική άποψη ενεργή είναι η ποδοσφαιρική ομάδα ΑΟ Νέας Γωνιάς, που αγωνίζεται στην Δ΄ Εθνική Ερασιτεχνική. Υπάρχει ακόμα ομάδα τάε κβο ντο. Στη Νέα Γωνιά εδρεύει και ο Παλαιστικός Σύλλογος της Νέας Καλλικράτειας. Υπάρχει επίσης πίστα μότοκρος για μοτοσικλετιστές. Κύρια ασχολία είναι η γεωργία. Το χωριό είναι ονομαστό για τα αμπελόφυλλά του.
Δ.Δ. Νέας Γωνιάς
Στο Δημοτικό Διαμέρισμα Νέας Γωνιάς, που έχει συνολικά 480 κατοίκους το 2001, υπάγονται οι οικισμοί:
Εξωτερικοί σύνδεσμοι
Νεα Γωνια Νεα Γωνια Κατηγορία:Δήμος Νέας Προποντίδας
Στον κάμπο
Το έργο Στον κάμπο (Tiefland) είναι μια όπερα σε μουσική Εζέν ντ'Αλμπέρ, απαρτιζόμενη από έναν πρόλογο και δύο πράξεις. Το γερμανικό λιμπρέτο της όπερας συνέγγραψε ο Ρούντολφ Λόταρ, βασίζοντάς το στο θεατρικό έργο Terra baixa που είχε συγγράψει το 1896 ο καταλανός συγγραφέας Άνζελ Γκιμερά. Η όπερα έκανε πρεμιέρα στις 15 Νοεμβρίου 1903 στην Κρατική Όπερα της Πράγας· αρχικά δεν γνώρισε σημαντική επιτυχία, ωστόσο σήμερα είναι το πλέον γνωστό οπερατικό έργο του Ντ' Αλμπέρ.
Εξωτερικοί σύνδεσμοι
Κατηγορία:Όπερες Κατηγορία:Όπερες στη γερμανική γλώσσα
Εθνική Ισραήλ U20 (καλαθοσφαίριση γυναικών)
Η εθνική ομάδα καλαθοσφαίρισης γυναικών U20 του Ισραήλ είναι το συγκρότημα που αντιπροσωπεύει τη χώρα του Ισραήλ σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως Εθνική Ισραήλ Νέων Γυναικών. Βρίσκεται υπό τη δικαιοδοσία της Ομοσπονδίας Καλαθοσφαίρισης του Ισραήλ (איגוד הכדורסל בישראל, IBBA).
Beriev
300px|right|thumb|Beriev Be-200 Η Beriev (πλήρης ονομασία στα Таганрогский авиационный научно-технический комплекс им. Г. М. Бериева· συντ. ТАНТК им. Г. М. Бериева) είναι ρωσική εταιρεία κατασκευής αεροσκαφών, ειδικευμένη στα αμφίβια αεροσκάφη. Η εταιρεία ιδρύθηκε στο Ταγκανρόγκ το 1934 ως  ОКБ-49 (Опытное Конструкторское Бюро 49: Γραφείο Πειραματικής Σχεδίασης 49) από τον Γκεόργκι Μιχάιλοβιτς Μπερίεφ (Георгий Михайлович Бериев), και από τότε έχει σχεδιάσει και κατασκευάσει περισσότερους από 20 διαφορετικούς τύπους αεροσκαφών για πολιτική και στρατιωτική χρήση. Σήμερα η εταιρεία απασχολεί περίπου 3000 ειδικούς ενώ αναπτύσσει και κατασκευάζει αμφίβια αεροσκάφη. Από την ίδρυσή της η Beriev έχει παρουσιάσει 29 τύπους αεροσκαφών. 14 από αυτά εισήλθαν σε παραγωγή. Παράλληλα, 228 παγκόσμια αεροπορικά ρεκόρ έχουν καταρριφθεί από πιλότους υδροπλάνων και αμφίβιων αεροσκαφών Beriev, τα οποία έχουν καταχωρηθεί και αναγνωριστεί από την Διεθνή Ομοσπονδία Αεροπορίας (International Aviation Federation). Η Beriev έχει λάβει περισσότερα από 900 πιστοποιητικά και διπλώματα ευρεσιτεχνίας για τα σχέδια των αεροσκαφών της και τα δομικά στοιχεία τους. Το Νοέμβριο του 1989 η Beriev έγινε η μόνη επιχείρηση αμυντικής βιομηχανίας στην οποία απονεμήθηκε το Βραβείο Ποιότητας από την κυβέρνηση της Ρωσίας.
Εξωτερικοί σύνδεσμοι
Κατηγορία:Εταιρείες κατασκευής αεροσκαφών Κατηγορία:Αεροναυπηγική
1788 Κις
Φυσικά χαρακτηριστικά
Τα κυρίως φυσικά χαρακτηριστικά του Κις είναι άγνωστα. Ο Κις περιστρέφεται γύρω από τον εαυτό του μία φορά κάθε 9 ως 15 ώρες περίπου.
Εξωτερικοί σύνδεσμοι
Κις
Μνημείο Σκεντέρμπεη στη Πρίστινα
right|thumb|300px|Μνημείο του Σκεντέρμπεη στην Πρίστινα, Κόσοβο 2009
Το Μνημείο Σκεντέρμπεη στην Πρίστινα, πρωτεύουσα του Κοσσυφοπεδίου, είναι αφιερωμένο στον εθνικό ήρωα των Αλβανών του 15ου αιώνα Γεώργιο Καστριώτη, αποκαλούμενο απλώς Σκεντέρμπεη, από το τουρκικό Iskender Bey (αλβανικά: Gjergj Kastrioti Skenderbeu, 1405 – 1468).
Ο Σκεντέρμπεης ήταν ηρωικός πολέμαρχος των Αλβανών κατά τους μεσαιωνικούς χρόνους, ο οποίος αγωνίστηκε και απελευθέρωσε την πατρίδα του από την τουρκική κυριαρχία. Οι νικηφόρες επιτυχίες του στις μάχες εναντίον των Οθωμανών εισβολέων του προσέδωσαν ηρωική φήμη στις χώρες της Δυτικής Ευρώπης, ώστε μάλιστα το Βατικανό του απένειμε τον τιμητικό τίτλο του στρατηγού της Άγίας Έδρας (Athleta Christi).
Το Μνημείο του Σκεντέρμπεη βρίσκεται σε μια υπέροχα διαμορφωμένη πλατεία στο βορινό άκρο του κεντρικού πεζόδρομου της Πρίστινα, που φέρει το όνομα της αλβανικής καταγωγής μοναχής Μητέρας Τερέζας (αλβαν. Nene Tereza).
Eίναι ένας επιβλητικός έφιππος ανδριάντας του Αλβανού λαϊκού ήρωα με τη μια μπροστινή οπλή του αλόγου του ανασηκωμένη στον αέρα, έτσι που το άλογο κι ο αναβάτης του να στηρίζονται σ’ όλο το βάρος τους στα άλλα τρία πόδια του αλόγου. Δεν ακολουθείται έτσι η λαϊκή παράδοση, που υποστηρίζει ότι αν το άλογο στους έφιππους ανδριάντες είναι με το ένα μπροστινό πόδι στον αέρα, ο καβαλάρης του τραυματίστηκε στη μάχη κα πέθανε αργότερα από τα τραύματά του, πράγμα που δεν συνέβη με τον Σκεντέρμπεη.
Πηγές
Κατηγορία:Κοσσυφοπέδιο Σ
Κοτοπάξι
Το Κοτοπάξι (Ισπανικά: Cotopaxi) είναι ενεργό ηφαίστειο του Ισημερινού. Απέχει από την πρωτεύουσα Κίτο περίπου 55 χιλιόμετρα. Με ύψος 5.897 μέτρα είναι ένα από τα ψηλότερα ηφαίστεια παγκοσμίως και διαθέτει ένα μόνιμο κάλυμμα παγετώνων. Έχει την φήμη του ψηλότερου ενεργού ηφαιστείου στο κόσμο, αν και αυτό δεν είναι αλήθεια. Υπάρχουν ψηλότερα ενεργά ηφαίστεια, όπως το Τουπουνγκάτο στα σύνορα Χιλής και Αργεντινής. Διαθέτει ένα κώνο με απότομες πλαγιές και στην κορυφή του βρίσκονται αλληλοκαλυπτόμενοι κρατήρες, ο μεγαλύτερος από τους οποίους έχει διαστάσεις 550 επί 800 μέτρα. Είναι το επίκεντρο του Εθνικού Πάρκου Κοτοπάξι.
Το ηφαίστειο έχει ανδεσιτική σύσταση. Στις πλαγιές βρίσκονται διάφορες κοιλάδες από τις οποίες κατέρχονται λαχάρ και ροές λάβας. Τα λαχάρ μπορούν να φτάσουν μέχρι και εκατό χιλιόμετρα από το ηφαίστειο. Μαζί με τις εκρήξεις έχουν παρατηρηθεί πυροκλαστικές ροές. Ο σημερινός κώνος δημιουργήθηκε μετά την κατάρρευση του προηγούμενου πριν περίπου 5.000 χρόνια. Οι πιο ισχυρές εκρήξεις στην καταγεγραμμένη ιστορία ήταν στα έτη 1744, 1768 και 1877. Η τελευταία του έκρηξη έλαβε χώρα το 2016.
Η πρώτη ανάβαση στο ηφαίστειο πραγματοποιήθηκε το 1872 από τους γεωλόγους Β. Ράις και Α. Εσκομπάρ.
Γεωγραφία
Το Κοτοπάξι βρίσκεται στην Ανατολική Κορδιλιέρα των Ισημερινών Άνδεων, περίπου 55 χιλιόμετρα νοτιοανατολικά του Κίτο και 30 χιλιόμετρα από την Λατακούνγκα. Με ύψος 5.897 μέτρα είναι το δεύτερο ψηλότερο βουνό στον Ισημερινό μετά το Τσιμποράσο και ένα από τα ψηλότερα ενεργά ηφαίστεια παγκοσμίως. Είναι ένας συμμετρικός κώνος που υψώνεται πάνω από ένα υψίπεδο, το οποίο βρίσκεται σε υψόμετρο 3.800 μέτρων περίπου. Η διαστάσεις της βάσης του είναι 19 επί 16 χιλιόμετρα. Οι πλαγιές του έχουν κλίση περίπου 30 μοιρών. Στην κορυφή του βρίσκονται αλληλοκαλυπτόμενοι κρατήρες, από τους οποίους ο μεγαλύτερος έχει 800 μέτρα διάμετρο. Το βάθος του κρατήρα είναι περίπου 100 μέτρα και μέσα του υπάρχουν ενεργές φουμαρόλες.
Παγετώνες
thumb|250px|Αναρρίχηση στους παγετώνες του Κοτοπάξι Το Κοτοπάξι έχει στην κορυφή του παγετώνες, από τους λίγους παγετώνες που βρίσκονται στον ισημερινό της Γης. Σήμερα καλύπτουν 13 τετραγωνικά χιλιόμετρα και ο όγκος τους υπολογίζεται σε 0,6 κυβικά χιλιόμετρα. Η δημιουργία των παγετώνων του βουνού, όπως και των υπολοίπων παγετώνων του Ισημερινού, εξαρτάται από τους υγρούς ανέμους που προέρχονται από την πεδιάδα του Αμαζονίου, με αποτέλεσμα οι παγετώνες στο δυτικό τμήμα του βουνού να είναι μικρότεροι από αυτούς στο ανατολικό. Οι παγετώνες ξεκινούν στα 4.600 μέτρα στα ανατολικά και στα 5.000 μέτρα στα δυτικά του βουνού.
Οι παγετώνες του Κοτοπάξι δεν είναι σταθεροί. Σύμφωνα με αναφορές από τον 18ο και 19ο αιώνα, μια περίοδος χαμηλών θερμοκρασιών γνωστή ως Μικρή Εποχή των Παγετώνων, οι παγετώνες κάλυπταν 30 τετραγωνικά χιλιόμετρα, ενώ έχουν συρρικνωθεί πολύ τα τελευταία πενήντα χρόνια. Η έκτασή τους μειώθηκε κατά 30% την περίοδο 1956-1976 και άλλου ένα 39% την περίοδο 1976-2006. Οι παγετώνες του Κοτοπάξι έχουν μεγάλη οικονομική σημασία, καθώς το νερό που προέρχεται από αυτούς χρησιμοποιείται για την παροχή γλυκού νερού στην πρωτεύουσα για οικιακή και βιομηχανική χρήση.
Εξαιτίας του μεγάλου όγκου των παγετώνων στην κορυφή και το γεγονός ότι το Κοτοπάξι είναι ενεργό ηφαίστειο το οποίο μπορεί να κάνει ισχυρές εκρήξεις, αντίστοιχες με αυτές του όρους της Αγίας Ελένης το 1980, μπορεί να προκληθούν μεγάλα σε όγκο λαχάρ. Τα μεγαλύτερα από αυτά είχαν ροές που έφταναν τα 40.000-60.000 κυβικά μέτρα το δευτερόλεπτο, και έφτασαν σε απόσταση 325 χιλιόμετρων από το ηφαίστειο. Το τελευταίο μεγάλο λαχάρ παρατηρήθηκε το 1877. Εξαιτίας του μεγάλου εύρους στο μέγεθος των εκρήξεων του Κοτοπάξι, πρέπει να ελέγχουν πολλά διαφορετικά σενάρια σχετικά με τη δημιουργία λαχάρ και τις κατοικημένες περιοχές που κινδυνεύουν από αυτά.
Ηφαιστειακή δραστηριότητα
Σε μεγάλο μέρος της γεωλογικής ιστορίας του, το Κοτοπάξι έχει παράγει δύο τύπους εκρήξεων, τις ανδεσιτικές (εκρήξεις μεσαίου και μικρού μεγέθους) και τις ρυολιθικές (εκρήξεις μεγάλου μεγέθους). Κατά τη διάρκεια των τελευταίων 4.000 ετών οι εκρήξεις ήταν ανδεσιτικές. Συνολικά έχουν παρατηρηθεί 19 εκρηκτικοί κύκλοι, οι οποίοι ξεκίνησαν με μεγάλες πλινιακές εκρήξεις και τελείωσαν με περιόδους ηρεμίας. Η πρώτη καταγεγραμμένη έκρηξη του Κοτοπάξι έλαβε χώρα το 1534, ενώ οι πιο καταστροφικές το 1744, 1768 και 1877.
Κατά τη διάρκεια των εκρήξεων του Κοτοπάξι παράγονται ηφαιστειακή τέφρα, ροές λάβας και λαχάρ. Η ηφαιστειακή τέφρα γενικά μεταφέρεται δυτικά του ηφαιστείου όπου και κατακάθεται, προκαλώντας προβλήματα στις τοπικές κοινωνίες. Η περιοχή ανάμεσα στις πόλεις Λατακόυνγκα και Ματσάτσι είναι αυτή που δέχεται τη περισσότερη αερομεταφερόμενη τέφρα. Κατά την έκρηξη του 1877 η πόλη του Κίτο συσκοτίστηκε για μια μέρα και η τέφρα έφτασε το ένα εκατοστό. Στις ισχυρότερες ρυολιθικές εκρήξεις το ύψος της τέφρας είχε αρκετά εκατοστά πάχος στην περιοχή του Κίτο.
Παραπομπές
Κατηγορία:Ηφαίστεια του Ισημερινού Κατηγορία:Άνδεις
Τεοντόρ Ζερικώ
thumb|right|250px|Ορειχάλκινο άγαλμα του [[Τεοντόρ Ζερικώ στον τάφο του στο κοιμητήριο Περ Λασαίζ του Παρισιού. Στη βάση του, ανάγλυφο του πίνακα "Η Σχεδία της Μέδουσας"]] Ο Ζαν-Λουί-Τεοντόρ Ζερικώ (Jean-Louis-Théodore Gericault, 26 Σεπτεμβρίου 1791 - 26 Ιανουαρίου 1824) ήταν Γάλλος ζωγράφος και λιθογράφος και καθοριστική μορφή του Γαλλικού Ρομαντισμού. Στη διάρκεια της σύντομης ζωής του, που έληξε με τραγικό τρόπο, κράτησε αποστάσεις από την παράδοση και με την τέχνη του προσπάθησε να ανατρέψει τους κανόνες του Σαλόν και της Ακαδημίας. Ο διασημότερος πίνακάς του, «Η Σχεδία της Μέδουσας», προκάλεσε αμηχανία για τον μοντερνισμό του θέματος και τους αιχμηρούς πολιτικούς υπαινιγμούς του.
Βιογραφία
Γεννήθηκε στις 26 Σεπτεμβρίου στη Ρουέν. Ήταν γόνος εύπορης οικογένειας. Σε ηλικία 4 ετών μετακομίζουν στο Παρίσι και φοιτά στο Αυτοκρατορικό Λύκειο για δεκατρία χρόνια. Το 1808 αρχίζει να φοιτά στο ατελιέ του Καρλ Βερνέ (Carle Vernet), ζωγράφου ειδικευμένου σε σκηνές μάχης, κυνηγιού και ιπποδρομιών. Δύο χρόνια μετά, γίνεται μαθητής του Πιέρ-Ναρσίς Γκερέν, επιτυχημένου ζωγράφου της εποχής.
To 1812 εκθέτει στο Σαλόν το έργο «Αξιωματικός Έφιππων Κυνηγών Αυτοκρατορικής Φρουράς εφορμά» και κερδίζει το χρυσό μετάλλιο. Σε δύο χρόνια, εκθέτει εκεί το «Τραυματισμένος θωρακοφόρος αποσύρεται από τη μάχη» και αντιμετωπίζεται με ψυχρότητα. Την επόμενη χρονιά, συνάπτει ερωτικό δεσμό με την Αλεξαντρίν-Μοντέστ Καρτέλ και κατατάσσεται για οκτώ μήνες στο σώμα της Βασιλικής Φρουράς. Το επόμενο έτος συμμετέχει στο διαγωνισμό για το βραβείο της Ρώμης, αλλά αποτυγχάνει. Όταν μάλιστα γίνεται γνωστός ο δεσμός του, η οικογένεια τον υποχρεώνει να μετακομίσει στη Ρώμη.
Επιστρέφει στη Γαλλία το Σεπτέμβριο της επόμενης χρονιάς και, τον επόμενο Αύγουστο, η Αλεξαντρίν τού χαρίζει ένα γιο. Για να αποφύγει το σκάνδαλο, ο πατέρας του την υποχρεώνει να εγκατασταθεί στην εξοχή. Το 1819 ο πίνακας «Η Σχεδία της Μέδουσας» περνά σχεδόν απαρατήρητος από το Σαλόν. Την επόμενη χρονιά, όμως, τον εκθέτει στο Egyptian Hall οf London, όπου και διαμένει για ένα περίπου χρόνο. Επιστρέφει τον Δεκέμβριο της επόμενης χρονιάς στο Παρίσι με κλονισμένη υγεία.
Το τέλος
Το 1823, μετά από ένα ακόμα ατύχημα με το άλογο, η κατάστασή του επιδεινώνεται ραγδαία. Πεθαίνει στις 26 Ιανουαρίου 1824, σε ηλικία μόλις 33 ετών, και ενταφιάζεται στο Κοιμητήριο Περ Λασαίζ του Παρισιού.
Εξωτερικοί σύνδεσμοι
Κατηγορία:Γάλλοι ζωγράφοι
Κβαντική θεωρία πεδίου
Η κβαντική θεωρία πεδίου, συντομογραφικά QFT από την αγγλική ορολογία quantum field theory, είναι μία σύχρονη θεωρία της φυσικής επιστήμης με ευρεία χρήση στη φυσική στοιχειωδών σωματιδίων και την φυσική συμπυκνωμένης ύλης.
Βασική ιδέα της θεωρίας είναι ότι σε κάθε πεδίο, η αλληλεπίδραση πραγματοποιείται με την μεταφορά ενός σωματιδίου, που ονομάζεται κβάντο του πεδίου, από το ένα σωματίδιο στο άλλο. Για παράδειγμα το κβάντο του ηλεκτρομαγνητικού πεδίου, είναι το φωτόνιο, ενώ της ισχυρής πυρηνικής δύναμης είναι το γλουόνιο. Σε τεχνικό επίπεδο, αυτά τα σωματίδια αλληλεπίδρασης αποτελούν διεγερμένες καταστάσεις του πεδίου.
Για παράδειγμα, η κβαντική ηλεκτροδυναμική (QED) χρησιμοποιεί ένα ηλεκτρονιακό πεδίο και ένα φωτονικό πεδίο, η κβαντική χρωμοδυναμική (QCD) έχει ένα πεδίο για κάθε τύπο κουάρκ και η φυσική συμπυκνωμένης ύλης ένα πεδίο ατομικής μετατόπισης που προκαλεί τα φωνόνια. Ο Edward Witten περιγράφει την QFT ως τη δυσκολότερη με διαφορά θεωρία της σύγχρονης φυσικής.
Παραπομπές
Κατηγορία:Σωματιδιακή φυσική  Κατηγορία:Μαθηματική φυσική
Παρασκευή Γαρδέλη
Βιογραφία
Η Παρασκευή Γαρδέλη γεννήθηκε στο Μεσολόγγι Αιτωλοακαρνανίας. Σπούδασε ζωγραφική στην Ανωτάτη Σχολή Καλών Τεχνών στην Αθήνα µε δάσκαλο τον Δ. Μυταρά και Σκηνογραφία µε δάσκαλο τον Γ. Ζιάκα. Επίσης Ψυχολογία της Εκπαίδευσης και Διδακτική της Τέχνης. Αποφοίτησε µε άριστα. Από το 1994 έως το 2006 δίδαξε στο Εργαστήρι Τέχνης Χαλκίδας και από το 2004 είναι υπεύθυνη στα εικαστικά εργαστήρια για παιδιά του Δήμου Βόλου.
Συµµετείχε στο ερευνητικό πρόγραµµα της Α.Σ.Κ.Τ. µε υπεύθυνο τον Δ. Μυταρά για την βία στα Μέσα Μαζικής Ενηµέρωσης που οδήγησε στην έκδοση του βιβλίου "Το Μοντέλο της Βίας" (Εκδόσεις Καστανιώτη 1996)
Ατομικές
2000 ΑΙΘΟΥΣΑ ΣΥΓΧΡΟΝΗΣ ΤΕΧΝΗΣ "ΑΜΥΜΩΝΗ" - Ιωάννινα
2002 "ΑΓΚΑΘΙ" ΑΙΘΟΥΣΑ ΤΕΧΝΗΣ – Αθήνα
2003 ΔΗΜΟΤΙΚΗ ΠΙΝΑΚΟΘΗΚΗ ΧΑΝΙΩΝ
2004 ΑΙΘΟΥΣΑ ΤΕΧΝΗΣ ΖΕΡΒΑΣ – Πάτρα
2008 ΚΕΝΤΡΟ ΛΟΓΟΥ & ΤΕΧΝΗΣ "ΔΙΕΞΟΔΟΣ" ΜΟΥΣΕΙΟ-ΠΙΝΑΚΟΘΗΚΗ – Μεσολόγγι
2009 ΚΕΝΤΡΟ ΣΥΓΧΡΟΝΗΣ ΤΕΧΝΗΣ «ΤΖΙΟΡΤΖΙΟ ΝΤΕ ΚΙΡΙΚΟ» - Βόλος
2010 “ART EN CAPITAL”, GRAND PALAIS – Paris, France
2011 “WORLD ART VISION”, REAL CIRCULO ARTISTICO DE BARCELONA – Barcelona, Spain
2011 ΘΕΑΤΡΟ ΑΡΓΩ: Σκηνικά για την μουσική παράσταση «Duende”
Σημαντικότερες ομαδικές
1990 Πολιτιστικό Κέντρο Αθηνών - Κτίριο Κωστή Παλαµά, "Γλυπτική - Ζωγραφική - Χαρακτική"
1992 Κύπρος - Πύλη Αµµοχώστου - Λευκωσία, "Μοιρασµένη Λευκωσία"
1993 Αίθουσα Τέχνης Κρεωνίδης "Έκθεση Εικαστικής Φωτογραφίας" - Αθήνα
1993 Γκαλερί Titanium – Heineken "Χρώµα και Έκφραση" - Αθήνα
1993 Σπίτι της Κύπρου - Αθήνα, "Μοιρασµένη Λευκωσία"
1994 Αίθουσα Τέχνης Κρεωνίδης,"Έκθεση τελειοφοίτων ΑΣΚΤ, Α Εργαστηρίου Ζωγραφικής" - Αθήνα
1995 Εκπαιδευτικό Κέντρο Κτηµατικής Τράπεζας – Aθήνα
1995 Πολιτιστικό Κέντρο Μελίνα Μερκούρη Art Heineken 3 - Αθήνα
1996 Γκαλερί Ειρµός - Θεσσαλονίκη, "Φανταστικό Πορτρέτο"
1996 Κτίριο Ένωσης Πτυχιούχων Σχολής Καλών Τεχνών (ΕΠΑΣΚΤ), "Ζωγραφική" - Αθήνα
1996 Εθνική Πινακοθήκη "Αποφοίτων ΑΣΚΤ" - Αθήνα
1997 Συµµετοχή στην 'ΆRΤ ΑΤΗΙΝΑ 5 '97 ΖΗΝΑ ΑΘΑΝΑΣΙΑΔΟΥ ART GALLERΥ
2006 Πολιτιστικό Κέντρο ΜΕΛΙΝΑ “15 Πνοές Δημιουργίας” - Αθήνα
2009 Γκαλερί Art Zone 42 – Αθήνα, “Optima”
2009 Τεχνόπολις Γκάζι – Αθήνα, «Η Ανθρώπινη Μορφή στην Τέχνη»
2011 Ιδρυμα Ευγενίδου: «Natura 2011»
Βραβεία
2001	The XIth International competition of children and youth art creativity “ALWAYS GREEN, ALWAYS BLUE”, for preparation of students’ art works set. TORUN – POLAND.
2005	13th International competition of children and youth art creativity “ALWAYS GREEN, ALWAYS BLUE”, for preparation of students’ art works set. TORUN – POLAND.
Πηγές
Γαρδελη παρασκευη Κατηγορία:Ελληνίδες ζωγράφοι
Μήνη
Η μήνη μπορεί να σχετίζεται με τα ακόλουθα λήμματα:
A Passion Play
Το A Passion Play είναι το έκτο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 6 Ιουλίου του 1973 μέσω της δισκογραφικής εταιρίας "Chrysalis Records".
Ιστορία του δίσκου
Στα τέλη του 1972, το συγκρότημα μετέβη στα "Château d'Hérouville studios" με σκοπό την ηχογράφηση του έκτου του δίσκου και την αποφυγή της βαριάς φορολογίας που θα προϋπόθετε μια τέτοια διαδικασία στην πατρίδα τους. Παρ' όλα αυτά, οι ηχογραφήσεις διακόπηκαν λόγω της απογοήτευσης των μελών του σχήματος από την ποιότητα του στούντιο, το οποίο χαρακτήρισαν ως "Chateau d'Isaster". Έντεκα λεπτά ηχογραφήσεων από το συγκεκριμένο στούντιο κυκλοφόρησαν με την συλλογή "Nightcap", το 1993.